Rosihan Anwar

H. Rosihan Anwar () adolah tokoh pers Indonesia, walaupun dirinyo labiah tapek disabuik sabagai sajarawan, sastrawan, sarato budayawan. Rosihan adolah salah surang nan cukuik giaik dalam manulih. Baliau alah manulih sakitar 21 judul buku jo ratusan artikel di hampia sadonyo koran jo majalah utamo di Indonesia, sarato di babarapo panabitan asiang.

 Latar balakang 
Rosihan adolah anak kaampek diantaro sapuluah basudaro dari pasangan Anwar Maharaja Sutan jo Siti Safiah. Ayahnyo adolah surang damang di Padang, Pantai Barat Sumatera. Baliau manyalasaian sakola rakyaik (HIS) jo SMP (MULO) di Padang. Kudian baliau malanjuik-an pandidikannyo ka AMS di Yogyakarta. Dari sinan Rosihan maikuik-i babagai palatiahan di dalam maupun lua nagari, tamasuak di Universitas Yale jo School of Journalism di Universitas Columbia, New York City, Amerika Serikat.

 Kaluarga 
Rosihan Anwar manikahi Siti Zuraida pado taun 1947. Zuraida masih tamasuak karabat dari Mohammad Husni Thamrin, pahlawan nasional dari Betawi. Pasangan ko dikaruniai tigo urang anak sarato sajumlah cucuRosihan Anwar Akan Disemayamkan di Jalan Surabaya, Yahoo! News Indonesia/Liputan 6.

Rosihan Anwar basudaro, dikana sabagai tokoh-tokoh masyarakaik. Duo adiaknyo, Junisaf Anwar jo Yozar Anwar, maikuti jajaknyo pulo sabagai wartawan. Junisaf pernah manjadi pamimpin redaksi Antara, sadangkan Yozar dikana sabagai pimpinan eksponen 1966. Adiaknyo nan lain Roesman Anwar, maniti karier sabagai profesional nan pernah manduduak-i jabatan direktur utama Pelni.Rosihan Anwar, Muljawan Karim; Napak Tilas ke Belanda: 60 tahun Perjalanan Wartawan KMB 1949, Kompas Media Nusantara, 2010 Kakaknyo, Johnny Anwar, adolah mantan kapalo polisi Padang. Namonyo diabadian sabagai salah satu namo jalan di kota tu.Rosihan Anwar, Sejarah Kecil "Petite Histoire" Indonesia, Volume 4, 2010

 Pandidikan 
 HIS, Padang (1935)
 MULO, Padang (1939)
 AMS-A II, Yogyakarta (1942)
 Drama Workshop, Universitas Yale, AS (1950)
 School of Journalism, Columbia University New York, AS (1954)

 Karier 
 Reporter Asia Raya, (1943-1945)
 Redaktur harian Merdeka, (1945-1946)
 Pandiri/Pemred majalah Siasat (1947-1957)
 Pandiri/Pemred harian Pedoman, (1948-1961)
 Pandiri Perfini (1950)
 Kolumnis Business News, (1963-2011)
 Kolumnis Kompas, KAMI, AB (1966-1968)
 Koresponden harian The Age, Melbourne, harian Hindustan Times New Delhi, Kantua Barito World Forum Features, London, mingguan Asian, Hong Kong (1967-1971)
 Pemred harian Pedoman, (1968-1974)
 Koresponden The Straits, Singapura jo New Straits Times, Kuala Lumpur (1976-1985)
 Wartawan Freelance (1974-2011)
 Kolumnis Asiaweek, Hong Kong (1976-2011)
 Katua Umum PWI Pusat (1970-1973)
 Katua Pambina PWI Pusat (1973-1978)
 Katua Dewan Kahormatan PWI Pusat (1983-2011)

 Kagiatan Lain 
 Wakil Katua Dewan Film Nasional (1978–2011)
 Anggota Dewan Pimpinan Harian YTKI (1976–2011)
 Committee Member AMIC, Singapore (1973–2011)
 Dosen indak tatap Fakultas Sastra Universitas Indonesia (1983–2011)

 Karya 
 Ke Barat dari Rumah (1952)
 India dari Dekat (1954)
 Dapat Panggilan Nabi Ibrahim (1959)
 Islam dan Anda (1962)
 Raja Kecil (novel) (1967)
 Ihwal Jurnalistik (1974)
 Kisah-kisah zaman Revolusi (1975)
 Profil Wartawan Indonesia (1977)
 Kisah-kisah Jakarta setelah Proklamasi (1977)
 Jakarta menjelang Clash ke-I (1978)
 Menulis Dalam Air, autobiografi, SH (1983)
 Musim Berganti, Grafitipers (1985)
 Sejarah Kecil "Petite Histoire" Indonesia: Jilid 1-4 (2004-2010)

 Pangaragoan 
 Bintang Mahaputra III (1974)
 Anugerah Kesetiaan Berkarya sabagai Wartawan (2005)
 Life Time Achievement (2007)

 Rujuak-an 

 Pautan lua 
 Profil di Tokohindonesia.com 
 Profil di pdat.co.id
 Profil  di KapanLagi.com

Kategori:Pajuang kamardekaan Indonesia
Kategori:Wartawan Indonesia
Kategori:Sastrawan Indonesia
Kategori:Tokoh Minangkabau
Kategori:Tokoh dari Solok